GiliGold/VAD_KnessetCorpus huggingface dataset:
יואב קיש: מותר לה, מותר לה.
יואב קיש: אני פשוט חשבתי שיש רק את חברת הכנסת לאה פדידה, אבל לא – גם של חבר הכנסת יעל כהן פארן.
יעל כהן-פארן: לא, לא, לא.
יעל כהן-פארן: תראו, היום עלה לדיון החוק לקריאות שנייה ושלישית של תיקון חוק התכנון והבנייה - - - לות"ל לתחומים נוספים.
יעל כהן-פארן: וזה אפילו לא בנוסח הרשום, כשישבנו בוועדה ופתאום נאמר לחלל החדר שמתווספים להגדרות בתי סוהר, בתי כלא – איך שהם מוגדרים.
יעל כהן-פארן: וזה פשוט לא לעניין.
יעל כהן-פארן: זה לא היה בקריאה הראשונה, זה אפילו לא רשום.
יעל כהן-פארן: בתי כלא לא צריכים להיות בחוק הות"ל – התשתיות הלאומיות.
יעל כהן-פארן: זה לא תשתית לאומית.
יעל כהן-פארן: אולי זה תשתית חשובה, אבל תשתית.
יעל כהן-פארן: הות"ל הרי זאת ועדה שמראש מוחלש בה המגזר הציבורי: הרשויות המקומיות, הציבור.
יעל כהן-פארן: פתאום יכול "לנחות" בית סוהר על איזה ראש עיר בפתח דלתו והוא אפילו לא יוכל להתנגד.
יעל כהן-פארן: יש שם נציג אחד לכל הרשויות המקומיות.
יעל כהן-פארן: מראש יש שם 11 נציגים לממשלה, אחד לרשויות המקומיות.
יואב קיש: לטענת נושא חדש.
יואב קיש: אני, פה, בוועדה אומר לחברי הכנסת שלא נמצאים פה הרבה: העניין זה נושא חדש.
יעל כהן-פארן: הטענה לנושא חדש שהוועדה הזאת - - -.
יעל כהן-פארן: בתי הסוהר לא היו בקריאה ראשונה, לא היו אפילו רשום עדיין בסדר היום של הוועדה.
יואב קיש: אני מבקש את התייחסות היועצת המשפטית של ועדת הפנים והגנת הסביבה.
תמר זנדברג: רגע, אני רוצה גם.
יואב קיש: אז לא, היא מציגה.
יואב קיש: אני שומע אותה.
יואב קיש: את טענת נושא חדש מגיש אחד, מקשיבים.
יואב קיש: אני רוצה לשמוע התייחסות של היועצת.
<רוני טיסר: אכן מבחינה משפטית, טענת נושא חדש מוצדקת בסיטואציה הזאת.
<רוני טיסר: התיקון שהוצע לעניין הוועדה לתשתיות לאומיות נגע לנמל תעופה או שדה תעופה.
<רוני טיסר: תיקון שהיה - - - בלבד.
<רוני טיסר: הנושא של הוספת בתי סוהר, ואני לא נוגעת בכך כמובן אם הוא מוצדק או לא, הוא נושא חדש, לא היה בקריאה הראשונה, וכמו שכבר - - - חברת הכנסת יעל כהן פארן, גם לא נכלל בנוסח שפרסמנו לדיון.
יואב קיש: בתי סוהר נכללים בהגדרה של תשתית לאומית?
<רוני טיסר: היום לא.
<רוני טיסר: היום צריך, על מנת לקדם אותם, לפנות לוועדות אחרות.
יעל כהן-פארן: לוועדה המחוזית.
יעל כהן-פארן: הוועדה הארצית.
<רוני טיסר: הות"ל, יש לה הליכי תכנון מאוד מיוחדים.
אמיר אוחנה: מהי ההגדרה?
אמיר אוחנה: אפשר לדעת מהי ההגדרה של תשתיות לאומיות?
יואב קיש: אם זו התשובה אני לא - - -
יעל כהן-פארן: זה כל הזמן משונה בחוק.
יעל כהן-פארן: מה שאתם רוצים תגדירו.
יעל כהן-פארן: מלונות נכנסו לפני שנה.
תמר זנדברג: זה תוך כדי תנועה, תוך כדי תנועה - - -
יואב קיש: המשמעות לא מעניינת.
יואב קיש: אני רוצה את יושב ראש הוועדה שיסביר למה הוא טוען שזה לא נושא חדש.
יואב קיש: אם זו גישת הוועדה, אני לא אתווכח.
יואב קיש: אני עושה הפסקה של חמש דקות.
יואב קיש: נא להביא לפה את יושב ראש הוועדה.
יואב קיש: חמש דקות הפסקה.
יואב קיש: כן, בבקשה, חברת הכנסת נאוה בוקר.
יואב קיש: אני רוצה לעשות רקע.
יואב קיש: אני מקווה שחברי האופוזיציה יחזרו, אבל אני לא רוצה להשתהות יותר מדי כי אנחנו גם על זמן צפוף למליאה.
יואב קיש: חברת הכנסת נאוה בוקר, היינו בדיון על נושא חדש.
יואב קיש: חברת הכנסת יעל כהן פארן טענה שזה נושא חדש.
יואב קיש: באה היועצת המשפטית, אמרה שאכן נושא חדש.
יואב קיש: ביקשתי מיושב ראש הוועדה, חבר הכנסת דוד אמסלם, לבוא ולהציג את דעתו, ואני מבין שאת בעצם חברת ועדה, מציגה את דעתו, באישורו.
נאוה בוקר: כן, כן.
נאוה בוקר: זה לא נושא חדש כי הנושא של תשתית לאומית כבר עלה לדיון.
נאוה בוקר: אז זהו.
נאוה בוקר: מבקשים להכניס את בתי הסוהר להגדרה של תשתית לאומית, בבקשה.
<יוכי גנסין: אני יכולה לפרט?
יואב קיש: לא, את לא יכולה.
<יוכי גנסין: - - -
יואב קיש: אני מעלה להצבעה את השאלה של נושא חדש.
יואב קיש: מי שבעד נושא חדש שירים את ידו.
יואב קיש: נמנעים – אין פניית יושב-ראש ועדת הפנים והגנת הסביבה בדבר טענת נושא חדש בהצעת חוק התכנון והבנייה (תיקון מס' 117) התשע"ז-2017 (מ/1148) נתקבלה.
יעל כהן-פארן: יופי.
יעל כהן-פארן: למרות שהיועצת המשפטית אמרה שזה נושא חדש.
יעל כהן-פארן: נהדר.
יואב קיש: יושב ראש הוועדה אמר שלא.
אמיר אוחנה: אגב, יש גם לשירות בתי הסוהר יועצת משפטית.
אמיר אוחנה: גם אותה שמענו.
מכלוף מיקי זוהר: אני מתכבד לפתוח את הישיבה בעניין הרוויזיה שהוגשה על-ידי חבר הכנסת אחמד טיבי.
מכלוף מיקי זוהר: אחמד, תודה על זה שסידרת לי ספתח של דיון רציני ככה שאני באמת ארגיש שאני מתחיל לעבוד.
אחמד טיבי: אני רוצה להסביר את הרוויזיה.
מכלוף מיקי זוהר: אני מבקש ממך לנמק את הרוויזיה, ומייד בסיום הנימוק אנחנו נדחה אותה.
אחמד טיבי: אני מודה לך, אדוני היושב-ראש החדש, אין ספק שמדובר בעידן חדש של ועדת הכנסת.
אחמד טיבי: ההחלטה שהתקבלה לא מאפשרת אפילו ל-13 חברי הכנסת של הרשימה המשותפת, שאני ביקשתי בשמם שידברו במליאה, כי זה לא חוק בשנייה ושלישית.
אחמד טיבי: התקנון מגביל אותנו גם כך, ולכן, הכלי היחידי שנשאר בידינו הוא רוויזיה, ובג"ץ לאחר מכן.
מכלוף מיקי זוהר: מה, נהייתה כמו יש עתיד?
מכלוף מיקי זוהר: כל דבר אתה הולך לבג"ץ?
אחמד טיבי: אני בכנסת לפני יש עתיד, מר זוהר.
מכלוף מיקי זוהר: אה, אוקיי.
אחמד טיבי: ולכן, אני אתחיל מחדש כי הגיע זאב קם.
<זאב קם: תודה רבה.
מכלוף מיקי זוהר: אנחנו לא מושפעים מהתקשורת.
אלעזר שטרן: אנחנו לא נאפשר לך, אבל קדימה.
יוסף ג'בארין: עכשיו הוא מתעניין יותר במחאה אצל פנס.
אחמד טיבי: הוא החליט להציב שוטרי מג"ב בתוך המליאה.
מכלוף מיקי זוהר: מי החליט?
רועי פולקמן: זאב קם.
אחמד טיבי: זאב קם.
מכלוף מיקי זוהר: באמת?
אחמד טיבי: אישית, כן.
יוסף ג'בארין: הוא הזהיר אותם.
אחמד טיבי: הוא הציע, זה הרעיון שלו.
<זאב קם: אתה יודע, הפרוטוקול לא סובל הכול.
אחמד טיבי: לא סובל הכול, כן.
<אתי בן יוסף: הוא לא רואה את החיוכים.
אחמד טיבי: יש חיוכים.
אחמד טיבי: אדוני, מדובר בהגבלת חסינות חברי הכנסת.
אחמד טיבי: אחד מתפקידיו של יושב-ראש ועדת הכנסת הוא דווקא להיות ראש וראשון למי שמגינים על חסינות חברי הכנסת ללא הבדל של דעה פוליטית אופוזיציה וקואליציה.
אחמד טיבי: יש מדרון חלקלק של הגבלת חסינות חברי הכנסת על רקע לאומי.
אחמד טיבי: למשל, מגבילים את הכניסה שלנו למסגד אל-אקצה.
אחמד טיבי: זה בניגוד - - -
רועי פולקמן: לא רק אתכם, גם את שאר חברי הכנסת.
אחמד טיבי: מסגד אל-אקצה הוא מסגד למוסלמים, לכן, מוסלמים שלא יכולים להיכנס למסגד שונים מאשר יהודים שלא יכולים להיכנס למסגד.
נורית קורן: גם ליהודים, נו, בוא, את זה עכשיו אי-אפשר להגיד, הוא נבנה על הר-הבית המקודש.
אחמד טיבי: זה שונה לחלוטין.
יוסף ג'בארין: בעניין התפילה אתם מסכימים.
יוסף ג'בארין: לפחות בעניין התפילה.
נורית קורן: תפילה כן.
נורית קורן: תפילה קדושה לכולם, כולם יכולים להתפלל, אין שום בעיה.
אחמד טיבי: לכן, אני לא יכול לעשות את מה שעשיתי שנים רבות, ללכת בימי שישי לעיתים ולהתפלל, זה נמנע ממני.
אחמד טיבי: עכשיו גם מגבילים למי לנסוע על-פי עמדה פוליטית, BDS זאת עמדה פוליטית.
אחמד טיבי: עכשיו יש שם רשימה של גופים, אדוני היושב-ראש, והיושב-ראש אמר שאחד מהם, חבר הכנסת טיבי נסע.
אחמד טיבי: החוק הזה מכוון נגד ארבעה-חמישה ח"כים ערבים בלבד.
אחמד טיבי: בלבד.
אחמד טיבי: החוק הזה תפור על המידות של ארבעה-חמישה ח"כים שנוסעים לחו"ל.
יוסף ג'בארין: שניים מהם לפחות נמצאים כאן.
נורית קורן: אני לא רוצה להפריע לאחמד טיבי, אבל זה לא נכון.
אחמד טיבי: ולכן, אדוני היושב-ראש, למשל, אני לא שמעתי שאתם אוסרים על הנסיעה לגופים אוונגליסטים מושחתים ומשחיתים בארצות-הברית.
אחמד טיבי: אני לא זוכר שאתם אוסרים על נסיעות על-ידי גורמים מפוקפקים שלא קשורים בעמדות פוליטיות.
אחמד טיבי: אתם oriented ממוקדים בהצרת הצעדים של חברי הכנסת הערבים על רקע פוליטי, על רקע של עמדות פוליטיות.
אחמד טיבי: כאן, למרות שאתה ליכוד, למרות שאתה איש ימין, היית צריך להיות ראש וראשון למי שמגבילים את אלה שרוצים להגביל את חסינות חברי הכנסת.
אחמד טיבי: אני מכיר כמה ח"כים – לא פלא שבני בגין ניסה לשנות פה או שם נוסח, אבל הוא הרים ידיים, בסוף הוא תמך בחוק, לצערי הרב.
אחמד טיבי: לכן, הרוויזיה הזאת, אני חוזר ומודיע את מה שהודעתי לפרוטוקול, הרשימה המשותפת תפנה לבג"ץ, כי זה לא חוקתי, זה לא עניין שלכם למי אני נותן הרצאות, מה אני אומר בהרצאות.
אחמד טיבי: מה עוד שאנחנו חברי הכנסת הערבים לא נוסעים על חשבון הכנסת במשלחות של הכנסת.
נורית קורן: זה עוד יותר גרוע.
אחמד טיבי: אנחנו פשוט לא נוסעים.
אחמד טיבי: אתם נוסעים, ואני יודע שתוך כדי הנסיעות שלכם כל הזמן אתם עובדים, עובדים קשה וכורעים תחת נטל ההסברה והמאמצים וכדומה וכדומה, ואנחנו לא שם.
אחמד טיבי: ולכן, אדוני היושב-ראש, בזה אני מגיש רוויזיה.
מכלוף מיקי זוהר: אחמד, תודה.
אברהם נגוסה: יש לי - - -
מכלוף מיקי זוהר: תכף אני אתן לך, אדוני.
יוסף ג'בארין: מיקי, אם אפשר להוסיף גם משהו.
מכלוף מיקי זוהר: אני רק רוצה לומר כך, קודם כול, אתה בטח לא מכיר את הצעת החוק שלי שבקרוב תקודם, שאומרת שכל מי שתורם כסף לגופים שעוינים את מדינת ישראל או מטילים עליה חרם לא יוכל לתרום כסף לגופים פה במדינת ישראל.
מכלוף מיקי זוהר: זה דומה קצת ברעיון להצעה שמונחת פה.
מכלוף מיקי זוהר: אני אסביר לך מה הקונספט.
מכלוף מיקי זוהר: אני אסביר לך למה זה לא שונה.
מכלוף מיקי זוהר: הקונספט אומר שאנחנו לא רוצים שום עסק עם אנשים שמחרימים את מדינת ישראל.
נורית קורן: נכון, ויוצאים נגדה.
מכלוף מיקי זוהר: לא רוצים לעשות איתם עסקים, לא רוצים שייתנו לנו פה תרומות, לא רוצים שחברי כנסת שלנו ייסעו מטעמם לחוץ-לארץ.
מכלוף מיקי זוהר: אתה תוכל להמשיך לנסוע לחוץ-לארץ מתי שרק תחפוץ, לאיפה שתחפוץ, אם זאת לא מדינת אויב כמובן.
מכלוף מיקי זוהר: תוכל לעשות את זה על-ידי גופים שיממנו את זה.
מכלוף מיקי זוהר: הדבר היחידי שלא תוכל לעשות, זה שלא תוכל לעשות את זה עם גופים שפוגעים ומחרימים את מדינת ישראל.
מכלוף מיקי זוהר: מה זה אומר?
מכלוף מיקי זוהר: זה אומר דבר אחד, שמוטב לחברי הכנסת, ובכלל לעמותות, דרך אגב, גם בשמאל וגם בימין, להפסיק לעשות עסקים, אם זה פוליטיים או אם זה אישיים או אם זה ציבוריים, עם גופים שעוינים ופוגעים במדינת ישראל.
מכלוף מיקי זוהר: זה המסר של ההחלטה.
מכלוף מיקי זוהר: היום זה המסר גם של הצעת החוק שלי, וזה גם המסר שנעביר לבית המשפט בשביל להגן על ההצעה הזאת, אם אתה כמובן תעתור לשם.
מכלוף מיקי זוהר: לכן, אני מציע שמהיום, כשאתה תעלה לבמה לדבר בפודיום על דברים שאתה חושב, לא תשים בסדר העדיפויות שלך או בסדר השיקולים שלך מה BDS יחשוב על מה שאתה אומר כדי שהוא יזמין אותך בפעם הבאה לנסיעה.
מכלוף מיקי זוהר: אתה תגיד דברים שהם לטובת ערביי ישראל, לטובת עתידם של ערביי ישראל, וזה תפקידך, כי אתה נבחרת על-ידי ערביי ישראל.
מכלוף מיקי זוהר: וזה הדבר שתתמקד בו.
מכלוף מיקי זוהר: לא מה ה- BDSרוצה שתגיד, לא מה גוף אחר עוין רוצה שתגיד, כי הוא לא יממן לך יותר את הנסיעות גם ככה בין כה וכה.
מכלוף מיקי זוהר: זאת המטרה, ואם היא תושג, דיינו.
מכלוף מיקי זוהר: חבר הכנסת נגוסה, בבקשה.
אברהם נגוסה: אני פשוט מתקומם מהדברים של חבר הכנסת טיבי, שהוא מגדיר את BDS כדעה או כעמדה פוליטית.
אברהם נגוסה: תנועת ה- BDSזה לא עמדה פוליטית.
אברהם נגוסה: BDS זאת תנועה גזענית אנטישמית שפועלת נגד מדינת ישראל.
אברהם נגוסה: זאת תנועה אנטישמית בזמננו, ה- BDSהיא תנועה אנטישמית מודרנית.
אברהם נגוסה: ואני חושב שזה גם פוגע בכל אזרחי ישראל, כולל ערביי ישראל, גם פוגע כי הם נלחמים נגד מדינת ישראל.
אברהם נגוסה: ואתה, חבר הכנסת טיבי, חלק ממדינת ישראל, ולכן, צריך להילחם נגד התנועה הזאת.
אברהם נגוסה: שתיים, אני חושב שגם לך יש זכות, לכל חבר כנסת יש זכות לנסוע במימון של הכנסת.
אברהם נגוסה: כשאתה אומר: אתם נוסעים, אני לא נוסע.
אברהם נגוסה: אני לא מבין מה, ולא היו חברי כנסת שנסענו ביחד?
אברהם נגוסה: בעתיד גם הולכים לנסוע.
אברהם נגוסה: אני חושב שמימון הכנסת מגיע לכל חבר כנסת, אבל פה מדובר על מימון של גוף לא מהכנסת, ולכן, אני מאוד מתנגד לדעה שלך ש- BDSהיא עמדה פוליטית.
אברהם נגוסה: היא לא עמדה פוליטית.
מכלוף מיקי זוהר: חבר הכנסת יוסף ג'בארין.
יוסף ג'בארין: התיקון שלך או של ועדת הכנסת או של קודמך בתפקיד הוא בעייתי בעיקר כי הוא גורף מדיי, כשבעצם אתה מגביל את ההשתתפות של חברי כנסת ללא קשר אפילו לדעה הפוליטית שלו לעניין סוגיית החרם.
יוסף ג'בארין: זאת אומרת, אם חבר כנסת מהאופוזיציה, נגוסה, אם ארגון כזה ירצה להזמין אותך כדי להסביר - - -
רועי פולקמן: הוא מהקואליציה.
יוסף ג'בארין: סליחה, מהקואליציה.
יוסף ג'בארין: כדי להסביר מדוע אתה נגד החרם ומדוע החרם פסול, לכאורה האיסור הזה חל עליך.
מכלוף מיקי זוהר: הוא חל.
מכלוף מיקי זוהר: לא לכאורה, הוא חל עליו.
נורית קורן: הוא חל.
יוסף ג'בארין: הוא חל עליו, ולכן, זה איסור גורף שבעצם אומר שאתה כחבר כנסת לא יכול לנהל דיון גם אם אתה בעמדה אחרת.
מכלוף מיקי זוהר: קודם כול, אני חייב לציין, יוסף ג'בארין, שזאת טענה מאוד מאוד מעניינת, שהיא טענה חשובה.
מכלוף מיקי זוהר: נכון, אני מסכים איתך, לא נוכל ללכת להגן על עצמנו אל מול אותם מחרימים אם הם ירצו להזמין אותנו לאיזשהו ויכוח או לאיזשהו עימות ציבורי, מסכים איתך.
מכלוף מיקי זוהר: אנחנו מפסידים פה בעניין הזה את היכולת להגן על עצמנו.
נורית קורן: נכון, אבל אנחנו לא צריכים לתת להם שירות.
מכלוף מיקי זוהר: זה רק מראה שזאת החלטה מאוזנת שהיא לא חד-צדדית.
מכלוף מיקי זוהר: זאת החלטה שקובעת שאנחנו לא רוצים שום עסק עם גופים שמחרימים אותנו ברחבי העולם.
רוברט אילטוב: אל תדאג, הם לא מזמינים את אלה שמתנגדים.
נורית קורן: ברור שהם לא מזמינים.
מכלוף מיקי זוהר: אני יודע, אבל זה לא משנה.
מכלוף מיקי זוהר: גם אם יזמינו, לא רוצים.
נורית קורן: נניח שהם הזמינו.
רוברט אילטוב: זה לא מאיים עלינו.
מכלוף מיקי זוהר: שלא יזמינו אף אחד מאיתנו.
מכלוף מיקי זוהר: לא מדובשו ולא מעוקצו.
יוסף ג'בארין: הטענה שלי לא תיאורטית.
יוסף ג'בארין: ארגון כמו Jewish Voice for Peace בארצות-הברית, ארגון שבעבר השתתפתי בפעילות שלו, מדוע גוף כזה, אני כחבר כנסת או - - -
רועי פולקמן: הוא מוגדר ארגון BDS?
יוסף ג'בארין: הוא ברשימה, וזה ארגון יהודי.
יוסף ג'בארין: לכן כל הטיעון שלך על אנטישמיות זה בכלל לא רלוונטי.
רוברט אילטוב: חסר יהודים אנטישמיים?
רוברט אילטוב: לא חסר.
יוסף ג'בארין: זה ארגון יהודי בארצות-הברית.
יוסף ג'בארין: הארגון הזה לא יוכל להזמין חבר כנסת להשתתף בפעילות שלו?
יוסף ג'בארין: אני חושב שהרחקתם לכת.
יוסף ג'בארין: מיקי, התיקון הזה גם גורף, כי הוא גם כולל עמדות פוליטיות שהן מאוד לגיטימיות בשיח, ולכן זה קצת מטעה להציג את זה כאילו זה רק נגד ה-BDS.
יוסף ג'בארין: עמדה פוליטית – והיושב-ראש, כאן חברתי מהייעוץ המשפטי נמצאת כאן, אם אני טועה תתקני אותי – חבר כנסת שתומך בהחרמת התנחלויות, לדעתי זאת העמדה הכי לגיטימית, מבחינתי היא הכי מוסרית גם, אסור להביע אותה בחו"ל?
יוסף ג'בארין: ולכן, יש כאן בעצם ניסיון לפסול עמדה פוליטית.
מכלוף מיקי זוהר: עכשיו בדיוק קיבלתי הערה שלא מנמקים רוויזיה יותר מדי זמן, אז אני פשוט מתלהב מהתפקיד.
מכלוף מיקי זוהר: לאט לאט זה ילך וידעך, אז תהיה לי פחות סבלנות בשביל זה.
יוסף ג'בארין: אולי הוא ישתכנע.
נורית קורן: אבל אתה נותן להם את הזמן לבג"ץ.
נורית קורן: אתה עכשיו יכול להגיד לבג"ץ שנתת להם את הזמן לנמק את הרוויזיה, נתת להם את האפשרות.
מכלוף מיקי זוהר: זה גם נכון.
יוסף ג'בארין: חשבתי שזה בגלל שאתה נהנה לשמוע את זה.
נורית קורן: אבל תכף יופיעו עוד 11 חברי כנסת.
מכלוף מיקי זוהר: אבל, אגב, יש עוד טענה חשובה לבג"ץ, זה שוועדת האתיקה רשאית במקרים חריגים לתת לחבר כנסת אישור, שזה גם יעלה בבג"ץ.
יוסף ג'בארין: בסדר, אבל אנחנו לא מסכימים שזה יקשה.
מכלוף מיקי זוהר: אני מניח שארבל התעקשה.
יוסף ג'בארין: ולוועדת האתיקה אין את הכלים לבחון את כל הנסיבות.
אחמד טיבי: זאת הגבלת חסינות.
יוסף ג'בארין: אם כן, יש כאן הגבלה על עמדה פוליטית שמבחינתי לא רק שהיא לגיטימית, אלא גם היא מוסרית בעניין הזה.
מכלוף מיקי זוהר: הבנתי.
מכלוף מיקי זוהר: תודה על הטיפים.
מכלוף מיקי זוהר: היא נותנת לי פה טיפים מקצועיים.
מכלוף מיקי זוהר: בואו נעשה הצבעה היא אומרת, ואחר כך תמשיכו לנמק.
יוסף ג'בארין: טיעון שלישי ולפני אחרון.
יוסף ג'בארין: תסתכלו על הרשימה שהונחה בפנינו, מרביתם ארגונים פלסטינים, ידוע שארגונים פלסטינים בעד החרם.
יוסף ג'בארין: למה חברי חבר הכנסת טיבי אומר שאתם פוגעים בעצם בעיקר בחברי הכנסת הערבים ובעיקר אלה שנוהגים להשתתף בכנסים בין-לאומיים?
יוסף ג'בארין: כי הקהילה הפלסטינית בארצות-הברית תקיים כנס שנתי שלה ותזמין אותנו.
נורית קורן: אין בעיה, תיסעו במימון שלכם.
יוסף ג'בארין: אני תכף אתייחס לזה.
נורית קורן: דמוקרטיה עולה כסף.
יוסף ג'בארין: לך מותר להופיע בפני הקהילה היהודית בארצות-הברית, ולי יהיה עכשיו אסור להופיע בפני הקהילה הפלסטינית בארצות-הברית?
נורית קורן: אם זה קהילה יהודית נגד המדינה, כן.
מכלוף מיקי זוהר: מותר לך להופיע, רק המדינה לא צריכה – הם לא יוכלו לממן את זה.
נורית קורן: נכון, בדיוק.
מכלוף מיקי זוהר: אבל מותר לך להופיע, אתה יכול.
יוסף ג'בארין: אני אענה על זה.
נורית קורן: אתה מביא את זה הפוך על הפוך כאילו פוגעים בכם לגמרי שלא תיסעו, שלא תלכו.
נורית קורן: זה לא נכון.
רוברט אילטוב: כרגע אמרת שיש שם ארגון יהודי.
נורית קורן: דמוקרטיה עולה כסף, תוציא מהכיס ותשלם.
יוסף ג'בארין: אני אענה על הטיעון שבעצם כאילו לא אוסרים עליך, לא אומרים שאתה לא יכול לקבל מימון.
יוסף ג'בארין: התשובה שלי היא תשובה מעשית.
יוסף ג'בארין: חברים, כנס בקנדה, כנס בארצות-הברית זה אלפי דולרים, בואו לא - - -
נורית קורן: בסדר, אז אל תיסע.
נורית קורן: תשלח מפה סרטון וזהו.
יוסף ג'בארין: אלפי דולרים.
יוסף ג'בארין: וברור שכשאומרים שאתה לא יכול לקבל מימון מאותו גוף אתם בעצם אוסרים, כי חברי כנסת עם אלפי דולרים, לך תביא את התקציב הזה.
יוסף ג'בארין: מה גם שבתקציב הבוחר אסור להשתמש לכנסים בין-לאומיים.
נורית קורן: נכון, וזה מוצדק.
מכלוף מיקי זוהר: אנחנו עוברים - - -
נורית קורן: שנייה, משפט.
מכלוף מיקי זוהר: חברת הכנסת נורית קורן.
נורית קורן: לא יכול להיות ששוב ושוב כל הזמן הופכים את ההחלטות ואומרים שאנחנו פוגעים דווקא בחברי הכנסת הערבים.
נורית קורן: אם חברי הכנסת הערבים חושבים שהם אלה שצריכים לומר את דברם של הפלסטינים ולפגוע בנו כמדינה, אי-אפשר, די, מספיק.
נורית קורן: ולכן, אנחנו רוצים למנוע את זה שימשיכו להחרים אותנו, ומי שמחרים אותנו אנחנו מחרימים אותו.
נורית קורן: ולכן, דמוקרטיה עולה כסף, מי שרוצה לנסוע ייסע מכספו שלו.
נורית קורן: אנחנו לא מחרימים לפי מוצא, אנחנו מחרימים עניינית, וכל מי שרוצה לפגוע במדינה שלנו.
נורית קורן: אנחנו לא רוצים לשלם למישהו שפוגע במדינה.
נורית קורן: לכן, המימון יהיה מהכיס שלכם, ותחשבו פעמיים.
מכלוף מיקי זוהר: אני עובר להצבעה.
מכלוף מיקי זוהר: מי בעד הרוויזיה?
מכלוף מיקי זוהר: שירים את ידו.
מכלוף מיקי זוהר: אתם שניים פה?
מכלוף מיקי זוהר: דוד ביטן, אני עובר להצבעה.
מכלוף מיקי זוהר: מי נגד הרוויזיה?
מכלוף מיקי זוהר: בעד – 2
מכלוף מיקי זוהר: נמנעים – אין
מכלוף מיקי זוהר: הרוויזיה לא התקבלה, כפי שצפיתי מראש.
יוסף ג'בארין: ניפגש בבית המשפט.
מכלוף מיקי זוהר: וניפגש בבית המשפט העליון.
מכלוף מיקי זוהר: בוקר טוב, אני מתכבד לפתוח את הישיבה.
מכלוף מיקי זוהר: על סדר-היום: בקשת הממשלה להקדמת הדיון בהצעת חוק הביטוח הלאומי (תיקון – הגדלת קצבאות הנכות ותיקונים שונים), התשע"ח-2018 (מ/1194), לפני הקריאה הראשונה.
מכלוף מיקי זוהר: לפני ההצעה לסדר אני רוצה לומר דברים.
מכלוף מיקי זוהר: חברים, אני כרגע לא רוצה להתייחס לחבר כנסת כזה או אחר.
מכלוף מיקי זוהר: אמתי.
מכלוף מיקי זוהר: היה לי אירוע, כולם יודעים עליו, הוא מתוקשר עכשיו.
מכלוף מיקי זוהר: אני רוצה לדבר על מהות אחת.
מכלוף מיקי זוהר: כנסת ישראל היא מקום העבודה של כולנו.
מכלוף מיקי זוהר: אנחנו מתפרנסים מהמקום הזה, אנחנו מבקרים פה הרבה שעות בשבוע, ובאנו לפה באמת באהבה גדולה למען אזרחי ישראל – כל אחד מנקודת המבט שלו, שהיא בסדר, ולגיטימי שהיא שונה, ואני חושב שטיבה של הכנסת זהו, וטוב שכך.
מכלוף מיקי זוהר: ביקורת ראוי שתישמע אחד כלפי השני, גם אם היא הקשוחה ביותר.
מכלוף מיקי זוהר: אבל שמה של הכנסת הולך ומידרדר בגלל שחברי כנסת מסוימים פה בכנסת לא יודעים לכבד חברי כנסת אחרים.
מכלוף מיקי זוהר: זה מתחיל משם.
מכלוף מיקי זוהר: והדבר החמור ביותר זה שיש פה גוף, שנקרא ועדת האתיקה, שזה גוף אובייקטיבי לחלוטין, שמורכב מכל סיעות הבית - אגב, לליכוד אין ייצוג שם – שמקבל החלטות כדי לנסות לשמור על כבודה של הכנסת, וחברי כנסת פשוט בזים לוועדה הזאת, מזלזלים בה.
מכלוף מיקי זוהר: מתעלמים מהחלטותיה.
מכלוף מיקי זוהר: ועדת האתיקה קבעה נגדי החלטה, שהתקוממתי עליה מאוד, שאסור לי לנהל דיונים על שכונה בקריית גת שנקראת כרמי גת, בגלל שלרעייתי יש נכסים בה.
מכלוף מיקי זוהר: התקוממתי על הטענה מתוך תחושה שזה פוגע ב-40,000 איש, ואמרתי שלעניות דעתי, זו החלטה שגויה.
מכלוף מיקי זוהר: כיבדתי את החלטת ועדת האתיקה.
מכלוף מיקי זוהר: הפסקתי לקיים ולנהל דיונים לגבי השכונה הזאת.
מכלוף מיקי זוהר: למרות שאני חושב שהם טעו בהחלטתם, כיבדתי את ההחלטה שלהם.
מכלוף מיקי זוהר: אבל חברת כנסת היום, שקיבלה החלטה מוועדת האתיקה עבורה, שאומרת שאסור לה לכנות חבר כנסת אחר מושחת – במקרה הזה, זה אני – הלכה הבוקר לתוכנית טלוויזיה, ושוב קראה לי מושחת, בניגוד להחלטת ועדת האתיקה.
מכלוף מיקי זוהר: אני לא מדבר על המהות עכשיו – אם אני מושחת או לא - זה לא עניין שאני רוצה להעלות פה לסדר-היום – שהציבור שישפוט.
מכלוף מיקי זוהר: אבל המהות של זלזול בהחלטת ועדת האתיקה אומרת דבר אחד - אני כיושב-ראש ועדת הכנסת, מתפקידי לדבר על זה - זה אומר שכנסת ישראל מאבדת את כל הרסן, ואין שום דרך למנוע מחברי כנסת להתנהג בצורה בזויה, אלא אם כן ועדת האתיקה תקבע עונש חמור יותר למי שמזלזל בכבודה.
מכלוף מיקי זוהר: זה מה שרציתי לומר, ועכשיו אפשר לעבור לנושא היותר חשוב.
יואל חסון: אפשר להירשם לזכות דיבור, על חוק הנכים?
מכלוף מיקי זוהר: הצעה לסדר של חברת הכנסת קארין אלהרר, בבקשה.
קארין אלהרר: אדוני היושב-ראש, תודה רבה.
קארין אלהרר: זאת הזדמנות לברך אותך - עוד לא הייתי בוועדה בראשותך.
קארין אלהרר: אני רוצה, מבלי להביע עמדה או דעה על תוכן ההצעה, לברך שהחיינו וקיימנו והגיענו לזמן הזה.
מכלוף מיקי זוהר: אמן.
קארין אלהרר: באמת, חיכינו הרבה מאוד זמן, וזה מבלי להביע עמדה ומבלי להעלות כרגע את ההסתייגויות שלי ההצעה, שוודאי אעלה אותן במועד הנכון בוועדה הנכונה, אבל ברכות על כך שההצעה הגיעה.
מכלוף מיקי זוהר: חבר הכנסת יואל חסון.
יואל חסון: אדוני היושב-ראש, תודה רבה ובוקר טוב.
יואל חסון: גם אני מברך על הבאת הצעת החוק הזאת להצבעה במליאת הכנסת.
יואל חסון: באמת הגיע הזמן.
יואל חסון: מוזר שהצעת החוק הממשלתית היא דווקא זו האחרונה שעברה בסדר הצעות החוק שעברו בכנסת עד היום, אבל לא נהיה קטנוניים.
יואל חסון: אנחנו שמחים שסוף-סוף מתחיל התהליך, נאמר ההסכמה הממשלתית להנעת התהליך לעדכון קצבאות הנכים.
יואל חסון: אני קראתי בעיון את הצעת החוק.
יואל חסון: יש לי המון הערות לגבי ההצעה הזאת.
יואל חסון: זה בהחלט לא המתווה שדובר עליו במקור, אבל אני מאמין בתהליכים בכנסת.
יואל חסון: אני יודע- - -
דוד ביטן: רוב המתווה בפנים.
דוד ביטן: אין הרבה תיקונים.
דוד ביטן: רק לטובה.
מכלוף מיקי זוהר: יש ועדות.
מכלוף מיקי זוהר: עוברת קריאה ראשונה, מגיע לקריאה שנייה ושלישית.
מכלוף מיקי זוהר: יש ועדה בכנסת שתדון בזה.
מכלוף מיקי זוהר: תעשו מה שצריך.
דוד ביטן: תוספת למתווה.
דוד ביטן: לגבי המתווה אין לך מה לדאוג.
קארין אלהרר: אם נתקן לתקן ב-20, 21- - -
מכלוף מיקי זוהר: יש ועדות בשביל זה.
מכלוף מיקי זוהר: קריאה ראשונה.
יואל חסון: מה שבאמת זועק לי בעניין הזה, זה בסיפור של 20, 21, ושאין ודאות וכל הדברים האלה.
יואל חסון: הלוואי שזה יתוקן.
יואל חסון: אמרתי את זה גם אתמול באמצעי התקשורת וכל מי שדיבר אתי.
יואל חסון: אנחנו אתמול עשינו התייעצות, כל סיעות האופוזיציה בעניין.
יואל חסון: אנחנו נשתף פעולה באופן ענייני כדי לקדם את המתווה, כפי שכולנו הסכמנו עליו, ונסייע בתהליכים, ונעשה כל מה שאפשר להקל על הקואליציה כדי להעביר את זה בצורה טובה ובלוח זמנים מהיר.
יואל חסון: דווקא בצורה מוזרה היה מתאים שהחוק הזה היה נכנס לתוך חוק ההסדרים, כדי לוודא שהדבר הזה היה עובר מהר, בלוח זמנים מהיר וברור.
יואל חסון: אני לא יודע מה יהיה לוח הזמנים.
רועי פולקמן: יסתיים מהר.
יואל חסון: אני מקווה.
יואל חסון: יכול להיות שהיה עדיף שזה יידחה בשבועיים, ייכנס לחוק ההסדרים, ואז הייתי יודע שתוך חודש זה נגמר, אבל אני אומר: בסדר.
יואל חסון: אני סומך על הכוונה ועל האמונה ועל ההצהרות.
קארין אלהרר: יסיימו מחר בוועדה?
דוד ביטן: אפשר לסיים את זה תוך שבוע, עשרה ימים.
רועי פולקמן: שבוע-שבועיים.
מכלוף מיקי זוהר: תחולת החוק היא רטרואקטיבית, נכון?
קארין אלהרר: כן, מ-1 בינואר.
קארין אלהרר: אם לא, זו נסיגה.
יואל חסון: אני מקווה שלוח הזמנים יהיה לוח זמנים, כמו שחבר הכנסת ביטן אומר – סביב שבוע, עשרה ימים.
מכלוף מיקי זוהר: הוא יהיה רטרואקטיבית גם.
יואל חסון: שלושה שבועות.
יואל חסון: רטרואקטיבית – סבבה, אבל אמרו לנו גם שהחוק יעבור עד 1.1.18.
מכלוף מיקי זוהר: חשוב להעביר את זה עד 28.2, כדי שיגיע מועד ה-28.2 לתשלום לנכים, הם ישלמו להם גם על ינואר, כי אם יעבור 28.2, יצטרכו לחכות עד 28.3.
מכלוף מיקי זוהר: לכן צריך לסיים את זה.
מכלוף מיקי זוהר: בשבועיים הקרובים, אין שום בעיה לגמור את זה, יואל.
מכלוף מיקי זוהר: צריך לגמור את זה בשבועיים הקרובים, וזה עדיין בסדר.
יואל חסון: בסדר גמור, מעולה.
יואל חסון: טוב שאתם מדברים על לוחות זמנים כאלה.
יואל חסון: אני מברך אתכם על לוחות זמנים כאלה.
יואל חסון: אנחנו נעשה הכול כדי לסייע כדי שלוחות הזמנים- - -
מכלוף מיקי זוהר: גם תצביע בשבילנו?
יואל חסון: ונצביע בעד החוק הזה, אם הוא יהיה במתווה כפי שהוא סוכם, וזה הכול.
יואל חסון: בקריאה ראשונה בעד, זה ברור.
מכלוף מיקי זוהר: מיכאל יצחקוב, יועצו של שר הרווחה, בבקשה.
<מיכאל יצחקוב: אני רוצה לענות למרכז האופוזיציה.
<מיכאל יצחקוב: אני רוצה להתייחס למהות החוק.
<מיכאל יצחקוב: יש פה איזו טענה, שהחוק לא נוגע ל-20, 21.
<מיכאל יצחקוב: זה לא נכון.
<מיכאל יצחקוב: זו פעם ראשונה שיש חוק במדינת ישראל, שהוא מעגן- - -
קארין אלהרר: אין ספק, זו פעם ראשונה.
קארין אלהרר: חוק שמקים ועדה.
<מיכאל יצחקוב: החוק מעגן את התחייבות הממשלה.
<מיכאל יצחקוב: זה דבר שלא קרה.
<מיכאל יצחקוב: הוא מעגן לממשלה הבאה, וקובע סדרי עדיפויות, שזה דבר שלא קרה, והחוק הזה, זה תקדים, כי רוצים להתחייב ולעגן את המתווה.
דוד ביטן: 20, 21 ייכנס לחוק.
דוד ביטן: בכלל לא משנה מה הממשלה אומרת.
<מיכאל יצחקוב: יואל, המתווה הוסיף אזרחים ותיקים לחוק – דבר שלא קרה.
קארין אלהרר: אנחנו מברכים על כך.
<מיכאל יצחקוב: עוגן עניין ההצמדה – לא בוועדה אלא בסעיף בחוק, שזה ההישג הכי גדול.
<מיכאל יצחקוב: אני חושב שלא היתה עוד ממשלה שהביאה 4.2 מיליארד לנכים, ויש לברך על זה.
קארין אלהרר: היסטורי.
<מיכאל יצחקוב: בגדול, הוא יותר טוב מהמתווה שהוצע.
מכלוף מיקי זוהר: עוד מישהו רוצה לומר משהו?
מכלוף מיקי זוהר: אני מבקש מהוועדה לאשר את בקשת הממשלה להקדמת הדיון בהצעת חוק הביטוח הלאומי (תיקון – הגדלת קצבאות הנכות ותיקונים שונים), התשע"ח-2018 (מ/1194), לפני הקריאה הראשונה.
מכלוף מיקי זוהר: מי בעד הקדמת הדיון?
מכלוף מיקי זוהר: מי נגד?
מכלוף מיקי זוהר: מי נמנע?
קארין אלהרר: אני במקום אלעזר.
קארין אלהרר: הצבעה בעד הבקשה – פה אחד בקשת הממשלה להקדמת הדיון בהצעת חוק הביטוח הלאומי (תיקון – הגדלת קצבאות הנכות ותיקונים שונים), התשע"ח-2018 (מ/1194), אושרה.
יואב קיש: שלום לכולם, צהרים טובים.
יואב קיש: רגע, לא העלינו לדיון את ההחלטה שלך?
יואב קיש: למה לא הזכרת לי?
יואב קיש: אני כבר קובע שעוד חצי שעה מעכשיו יתווסף לסדר היום הדיון על קביעת ועדה להצעת חוק של חברת הכנסת מיכל בירן – הגבלת דמי ניהול, פיקוח על שירותים פיננסיים.
יואב קיש: הצעת החוק של חברת הכנסת מיכל בירן עברה לפני כשנה, אולי אפילו יותר, וכיוון שהיו ניסיונות להגיע לפשרות שלא צלחו, פנתה אלי חברת הכנסת בירן ואמרה: תראה כמה זמן זה כבר מתעכב, ואם לפחות את התהליך בוועדת הכנסת אפשר לעשות תכליתי.